Vietimme todella mukavat viisi päivää Rosesin asunnossa. Asunto oli mielestämme jopa parempi kuin ilmoituksen perusteella saattoi odottaa. Meitä odotti mukava tervetuliaislahja ja kaikki toimi moitteettomasti. Näkymä on loistava ja sijainti muutenkin erinomainen erityisesti, jos pitää kävelystä hienoissa maisemissa. Heti asunnon alapuolelta lähtevää polkua voi seurata halutessaan vaikka Cadaquesiin asti. Oli mukavaa, että keittiössä oli kaikki tarvittava ruoanlaittoa varten mausteita ja öljyjä myöten. Ajatus on, että jokainen kävijä täydentää varastoja oleskelunsa aikana. Rosesissa on pieni mutta hyvä kauppahalli ja hyviä supermarketteja, joista löytää vaikkapa paikallisia mereneläviä tuoreena ruoaksi laitettavaksi. Parveke on hieno. Etenkin kesäkuussa alue ja koko residenssi olivat hyvin hiljaisia.